Na amata ona faalogo tagata na taofia i Santo Tomas i tala e faatatau i gaoioiga a le ʻautau a Amerika e lata i Filipaina iā Aokuso 1944. O leitiō faalilolilo i le tolauapiga na mafai ai ona latou iloa mea tetele na tutupu. I le aso 21 o Setema, na faia ai le osofaʻiga muamua a le ʻautau a Amerika i le vaipanoa o Manila. Na osofaʻia e fitafita a Amerika le motu o Leyte i Filipaina
i le aso 20 o Oketopa, 1944, ma agaʻi atu ai i le vaegaʻau a Iapani o loo nonofo i isi motu o le atunuu. Na amata ona osofaʻia e vaalele a Amerika Manila i aso taʻitasi.